Acuzații de fraudă: Clotilde Armand a chemat Poliția la Biroul Electoral și spune că Tudorache a încercat să fure voturi.
USR a chemat Poliția la biroul electoral al Sectorului 1 și acuză o tentativă de fraudă. Poliţia anchetează dispariţia a 100 de procese-verbale originale. Acuzațiile sunt la adresa lui Dan Tudorache.
La sectorul 1 din București se duce cel mai dur război din ultimii ani – Clotilde Armand a fost anunțată la prânz de primarul Tudorache că a pierdut din noi – la 200 de voturi.După două ore de numărătoare paralelă și PNL, și USR-PLUS au spus că Tudorache nu știe să numere.La ora trei ore și jumătate, însă, Clotilde Armand a văzut că povestea e serioasă. A adus Poliția, după ce a prins un băiat, candidat și el, că pleacă la braț cu 100 de procese verbale.Clotilde Armand il acuză pe primarul Tudorache de tentativă de fraudă."Ce ați văzut acolo este un teanc de procese-verbale dupa alegerile de ieri, originale, ștampilate, semnate, care au fost luate de la Biroul Electoral de Sector, care este jos, și au fost aduse aici, la sediul Primăriei. Colegii mei, care nu aveau voie să fie în Biroul Electoral de Sector, văzând acești tipi care ieșeau din Biroul Electoral cu acest teanc de procese-verbale au avertizat poliția, jandarmeria", a spus Clotilde Armand.